CELEX: 62009TN0328
Language: hu
Date: 2009-08-19 00:00:00
Title: T-328/09. sz. ügy: 2009. augusztus 19-én benyújtott kereset — Producteurs de Légumes de France kontra Bizottság

7.11.2009   
            
            
               HU
            
            
               Az Európai Unió Hivatalos Lapja
            
            
               C 267/69
            
         2009. augusztus 19-én benyújtott kereset — Producteurs de Légumes de France kontra Bizottság
   (T-328/09. sz. ügy)
   2009/C 267/125
   Az eljárás nyelve: francia
   
      Felek
   
   
      Felperes: Les Producteurs de Légumes de France (Párizs, Franciaország) (képviselő: O. Fachin ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság semmisítse meg a megtámadott határozatot az EK-Szerződés 230. cikkének negyedik bekezdése alapján;
            
         
               —
            
            
               Az Elsőfokú Bíróság az Európai Közösségek Bizottságát kötelezze valamennyi költség viselésére.
            
         
      Jogalapok és fontosabb érvek
   
   A felperes a 2009. január 28-án hozott C(2009) 203. végleges bizottsági határozat (1) megsemmisítését kéri, amely határozatban a Bizottság a közös piaccal összeegyeztethetetlennek nyilvánította a Franciaországban termelt mezőgazdasági termékek kereskedelmének megkönnyítésére irányuló „kampánytervek” keretében a gyümölcs- és zöldségtermesztők javára a Francia Köztársaság által odaítélt állami támogatásokat, és a Francia Köztársaságot a szóban forgó támogatások visszakövetelésére kötelezte.
   Keresete alátámasztására a felperes három jogalapot hoz fel, amelyek a következőkön alapulnak:
   
               —
            
            
               a bizalomvédelem elvének megsértése, amennyiben az a tény, hogy a Bizottság az 1992-től 2002-ig tartó időszak során tudomást szerezhetett volna a kampánytervek létezéséről, azonban nem kezdeményezett eljárást a termelőkben bizalmat ébreszthetett arra vonatkozóan, hogy ezek a tervek szabályszerűek;
            
         
               —
            
            
               a 2001-es év vonatkozásában igényelt visszatérítések összegében való tévedés, amely érinti a visszatérítések teljes összegét, valamint az igényelhető kamatokat.
            
         
      (1)  HL L 127., 11. o. — kihirdetve a 2009/402/EK számon.